
Broj: 02-014-347-7/26
Datum: 30.07.2026. godine


Na osnovu člana 70. i člana 64. stav 1. tačka b) Zakona o javnim nabavkama („Službeni glasnik Bosne i Hercegovine“, broj:39/14, 59/22 i 50/24), te Preporuke Komisije za javne nabavke broj:02/2-014-347-5/26 od 29.07.2026. godine u postupku javne nabavke radova “ Rekonstrukcija puta Osmaci - Vrelo“ putem otvorenog postupka, Načelnik opštine Osmaci, je donio 


O D L U K U
o izboru najpovoljnijeg ponuđača


Član 1.

Prihvata se preporuka Komisije za javne nabavke broj:02/2-014-347-5/26 od 29.07.2026. godine, te se Ugovor za javnu nabavku radova „Rekonstrukcija puta Osmaci-Vrelo“ dodjeljuje ponuđaču  „ZVORNIKPUTEVI“ d.o.o. Zvornik, sa sjedištem u Karakaju bb, ID broj:4400238870006, u skladu sa njihovom ponudom br. 1-03-607/26 od 27.07.2026. godine, sa ukupnom vrijednošću početne ponude u iznosu od  92.313,39 KM bez PDV-a.

Član 2. 

Za izvršenje ove odluke zadužuje se i ovlašćuje Odjeljenje za privredu, finansije i društvene djelatnosti.

Član 3.
Ova odluka objaviće se na web stranici opštine Osmaci www.osmaci.org istovremeno s upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

Član 4. 

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71 stav 2. Zakona o javnim nabavkama.


O b r a z l o ž e nj e

Odlukom o pokretanju postupka javne nabavke broj: 02-014-347/26 od 07.07.2026. godine, odobreno je provođenje postupka javne nabavke radova rekonstrukcija puta Osmaci - Vrelo. Javna nabavka je provedena putem otvorenog postupka.  Kriterij postavljen za dodjelu ugovora je najniža cijena u skladu sa članom 64. stav 1. tačka b) Zakona o javnim nabavkama.

            U skladu sa članom 35. Zakona o javnim nabavkama, Obavještenje o nabavci broj 591-1-3-118-3-39/26 od 08.07.2026.godine objavljen je na portalu Agencije za javne nabavke BiH, a sažetak obavještenja o nabavci u „Službenom glasniku BiH“broj:48/26 od 10.07.2026.godine. Procijenjena vrijednost javne nabavke utvrđena je u iznosu od  92.575,44  KM bez poreza na dodatnu vrijednost (PDV). 
	
Rješenjem Ugovornog organa broj:02-014-277/26 od 29.05.2026.godine, imenovana je Komisija za javne nabavke (u daljem tekstu: Komisija) kojom su definisane njene nadležnosti, koje uključuju pripremu tenderske dokumentacije, korespondenciju sa ponuđačima, pripremu pojašnjenja tenderske dokumentacije, otvaranje zahtjeva za učešće, provođenje javnog otvaranja ponuda, pregledanje, ocjenjivanje i uspoređivanje ponuda, sačinjavanje zapisnika sa otvaranja ponuda, sačinjavanje zapisnika o pregledu i ocjeni ponuda, davanje preporuka ugovornom organu za donošenje odluke o odabiru ili odluke o poništenju postupka nabavke, pripremu prijedloga odluke u formi i sadržaju propisanim zakonom, sačinjava izvještaj o postupku javne nabavke i druge poslove i zadatke vezane za provođenje postupka. 
	
Komisija nadležna za provođenje predmetnog postupka, saglasno sa članom 65. Zakona o javnim nabavkama, sačinila je Zapisnik o pregledu i ocjeni ponuda broj:02/2-014-347-4/26 od 29.07.2026. godine, u kojem je konstatovala sledeće: 
· rok za dostavljanje ponuda  28.07.2026. godine do 12:00 sati, te da su ponude dostavljene u zatvorenim kovertama,
· da nije bilo  neblagovremenih ponuda,
· da je dana 28.07.2026. godine u 13:00 sati izvršila javno otvaranje ponuda prema datumu i vremenu prijema,
· da su blagovremeno  primljene  2 (dvije) ponuda i to;
	„ZVORNIKPUTEVI“ d.o.o. Zvornik

	„DŽALE ISKOP“ d.o.o. Kalesija


· da je Komisija nakon otvaranja ponuda u smislu člana 63. stav 5. i 6. Zakona o javnim nabavkama sačinila Zapisnik o otvaranju ponuda, koji je dostavljen ponuđačima. Postupak je dalje nastavljen u smislu pregledanja dokumentacije priložene uz ponudu, a u cilju ocjenjivanja ponuđača, te njihove kvalifikacije shodno uslovima navedenim u tenderskoj dokumentaciji u otvorenom postupku.
-  U postupku pregleda i ocjene ponude Komisija je utvrdila da ponuda ponuđača „DŽALE ISKOP“ d.o.o. Kalesija ne ispunjava kvalifikacione uslove zahtijevane tenderskom dokumentacijom. Ponuda ponuđača, ispunjava sve uslove iz čl. 46., 47, 51. i 52. Zakona, dok djelimično ispunjava uslove lične sposobnosti  iz člana 45. Zakona, odnosno uslove iz tačke 5.1.3. tenderske dokumentacije (TD). 

U tački 5.1.3. tenderske dokumentacije  izričito je propisano: „U svrhu dokaza o ispunjavanju uslova utvrđenih u tački 5.1.1. TD ponuđači su dužni u ponudi dostaviti Izjavu o ispunjenosti uslova iz člana 45. Zakona, ovjerenu kod nadležnog organ (Organ uprave - opštine, sud ili notar) da se na njih ne odnosi slučajevi definisani tačkom 5.1.1 pod a) do d) TD. Izjava se dostavlja u formi utvrđenoj Aneksom 4 TD.  Uz ovu izjavu ponuđači dostavljaju i obične kopije dokumenata iz tačke 5.1.4. TD.”

Uvidom u sadržaj ponude navedenog ponuđača, utvrđeno je da je ponuđač dostavio ovjerenu Izjavu iz člana 45. Zakona o javnim nabavkama (Obrazac -Aneks 4), međutim, uz istu nije dostavio obične kopije dokumenata zahtijevane tačkom 5.1.4. tenderske dokumentacije.
S obzirom na to da je uslov iz tačke 5.1.3. tenderske dokumentacije postavljen kumulativno, propust ponuđača da dostavi tražene obične kopije dokumenata predstavlja bitno odstupanje od zahtjeva iz tenderske dokumentacije.
U skladu sa naprijed navedenim, ponuda ponuđača „DŽALE ISKOP“ d.o.o. Kalesija ne ispunjava sve kvalifikacione uslove lične sposobnosti iz člana 45. Zakona. Shodno navedenom, ponuda ponuđača „DŽALE ISKOP“ d.o.o. Kalesija je neprihvatljiva, u skladu sa članom 2. stav (1) tačka l) alineja 2) Zakona o javnim nabavkama, te ista odbacuje  u skladu sa članom 68. st. (1) i (4) tačka i) Zakona, jer ponuda ne ispunjava kriterije za kvalifĺkaciju i ne ispunjava zahtjeve iz tenderske dokumentacije.

Na osnovu analize i ocjene prihvatljivih ponuda a primjenjujući kriterij najniže cijene  Komisija je sačinila rang listu ocijenjenih ponuda kao slijedi:

	R/B
	Naziv ponuđača
	Cijena ponude u KM bez PDV-a

	1.
	„ZVORNIKPUTEVI“ d.o.o. Zvornik
	92.313,39


 
Uvažavajući sve navedeno, Komisija je dala Preporuku o izboru najpovoljnijeg ponuđača broj: 02/2-014-347-5/26 od 29.07.2026. godine Ugovornom organu, da se ponuđaču „ZVORNIKPUTEVI“ d.o.o. Zvornik,  saglasno članu 69. stav 1. tačka b) Zakona o javnim nabavkama, dodjeli Ugtovor u predmetnom postupku javne nabavke.
	

U postupku donošenja ove Odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te pregled i ocjenu ponuda u skladu sa kriterijama iz tenderske dokumentacije. U postupku ocjene predmetnog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke.

	Uvažavajući napred navedeno, primjenom čl. 25. i  64. stav 1. tačka b) Zaona o javnim nabavkama, odlučeno je kao u tački 1. ove Odluke. 

POUKA O PRAVNOM LIJEKU
Protiv ove odluke može se izjaviti žalba Uredu za razmatranje žalbi BIH, u roku od 10 (deset) dana od dana prijema ove odluke. Žalba se dostavlja putem ugovornog organa u najmanje 3 (tri) primjerka.
Na izjavljenu žalbu ponuđač je obavezan platiti naknadu za pokretanje žalbenog postupka u skladu sa članom 108. Zakona o javnim nabavkama.



                                                                                               N A Č E L N I K

                                                                    Radan Sarić   
      
DOSTAVLJENO                              
	1.
	„ZVORNIKPUTEVI“ d.o.o. Zvornik

	2.
	„DŽALE ISKOP“ d.o.o. Kalesija




